Belorítka obyčajná

**Belorítka obyčajná** (iné názvy: **belorítka domová**, staršie: **lastovička mestská**; ľudovo alebo zastarano: **[[belorítka]]** [varianty tohto názvu pozri v článku belorítka], **[[lastovička]]** [varianty tohto názvu pozri v článku lastovička], **jurík**; lat. *Delichon urbicum*) je malý vták z čeľade lastovičkovité, jediný druh z rodu belorítka (*Delichon*) vyskytujúci sa na Slovensku. Hniezdi v Európe, severozápadnej Afrike, Malej Ázii, južnej Sibíri až po Tichý oceán. Hniezdi v obciach a horských chatách na celom Slovensku. Podľa Medzinárodnej únie na ochranu prírody a prírodných zdrojov belorítka obyčajná patrí medzi najmenej ohrozené druhy, celková populácia klesá. V európskej populácii bol v rokoch 19802013 zaznamenaný mierny pokles.

## Opis
Belorítka obyčajná meria 16 –  s rozpätím krídel 25 - 30cm a váži 18 – 20,5 g. 

Samček i samička majú hlavu, chrbát, krídla a chvost modrastočiernej farby s výnimkou trtáča, ktorý je biely Spodná časť tela je biela. Chvost je vykrojený. Mláďatá sú matné s hnedým nádychom na vrchnej i spodnej časti tela.

## Hlas

Ich spev je príjemné švitorenie, menej melodické ako u lastovičky obyčajnej. Varovný hlas znie ako ostré *"čiip"*, kontaktný hlas ako *"pritt"*.

## Výskyt a stav na Slovensku
Hniezdenie belorítok bolo na Slovensku dokázané v 94,6 % mapovacích kvadrátov. Najvyššie hniezdenie bolo zistené  v Nízkych Tatrách. Najväčšie počty dosahuje na sídliskách z panelových domov. Je sťahovavá, prilieta v polovici apríla a odlieta koncom augusta, začiatkom septembra. Ak je teplá jeseň, ojedinele sa vyskytnú ešte v októbri. Belorítky zo Slovenska migrujú do Afriky cez Balkánsky polostrov.

Odhadovaný počet hniezdiacich párov je 500 000 - 1 000 000. Veľkosť populácie i územie na ktorom sa vyskytuje 
sú stabilné, maximálna zmena do 20%. Ekosozologický status v roku 1995, 1998 a 2001 žiadny. V roku 2014 NT* A2bc - takmer ohrozený. Európsky ochranársky status nezaradený *SPEC*. Stupeň ohrozenie S, vyhovujúci ochranársky status.

## Hniezdenie
thumb|alt=Dve hniezda belorítok na stene, v oboch sedí pri vletovom otvore belorítka|Hniezdo má tvar štvrť gule s malým vchodom
Belorítky si stavajú svoje hniezda z hliny. Samec i samička svorne stavajú hniezdo pomocou mokrej pôdy, ktorú zbierajú na okrajoch mlák a potokov. Hniezdo má tvar štvťgule s malým vletovým otvorom. Celá stavba je hotová asi za týždeň. Vajíčka sú biele, býva ich 4 - 5 a sedia na nich obaja rodičia asi 12 - 13 dní. Po vyliahnutí ich spoločne kŕmia. Za rok majú dve hniezdenia, začínajú v máji.

## Biotop
Belorítky žijú najmä v sídliskách miest a v obciach s murovanými domami. Často hniezdia aj v kolóniách.  

## Potrava
Lovia lietajúcie hmyz, hlavne muchy. Reagujú na počasie a lovnú taktiku si prispôsobia, pri zlom počasí lovia tesne nad vodnou hladinou, pri inverzii lovia vo veľkých výškach na hrebeňoch hôr, napríklad v Malej Fatre až  alebo sa zdržujú pri pasúcom sa dobytku. Bola tiež pozorovaná pri love hmyzu v okolí hniezd bocianov.

## Ochrana
[thumb|alt=|Hniezdo s podložkou ako ochrana steny pred znečistením trusom. [Choňkovce]]
Je zákonom chránená, spoločenská hodnota je 500 €  (Vyhláška MŽP č. 170/2021).. Belorítky negatívne ovplyvňuje nepriaznivé počasie a to nielen počas hniezdenia ale aj počas migrácie. Vrabec domový obsadzuje jej hniezda, čo môže viesť k opusteniu lokality. Na túto tému bola vykonaná štúdia v Poľsku. Na budovách, kde nie sú prekážkou, je možné podporiť ich hniezdenie lištami. Pod existujúce hniezda, kde je znečisťovanie trusom problémom, je vhodné umiestniť pod tieto hniezda podložky.

## Galéria

Huiszwaluw zittend op schapenhek-4961660.webm|Delichon urbicum
Huiszwaluw Delichon urbica Jos Zwarts 6.tif|Podľa svietivobieleho trtáča ich okamžite spoznáme.
Huiszwaluw Delichon urbica Jos Zwarts 23.tif|Začiatkom septembra, pred odletom na zimoviská, často sadajú na elektrické drôty. Nikdy nesedia pritisknuté k sebe, vždy je medzi nimi medzera.
House Martin from the Crossley ID Guide Britain and Ireland.jpg|Kompozitná fotografia - pomôcka na ľahšie spoznanie druhu


## Referencie


## Iné projekty

## Externé odkazy
 
* 

Kategória:Lastovičkovité
Kategória:Vtáky na Slovensku
Kategória:Najmenej ohrozené druhy